কলকাতা পৌরসংস্থা এলাকার ৫২ ও ৪৬ নং ওয়ার্ডদুটি জানবাজার এলাকার অন্তর্গত।

ঊনবিংশ শতাব্দীর শেষ পর্যন্ত চৌরঙ্গী থেকে সার্কুলার রোড (অধুনা আচার্য জগদীশচন্দ্র বসু রোড) পর্যন্ত এক মাইল দীর্ঘ রাস্তাটির নাম ছিল জানবাজার রোড। পরে এটির নাম হয় কর্পোরেশন স্ট্রিট। এখন এই রাস্তাটির নাম সুরেন্দ্রনাথ ব্যানার্জি রোড।
সেকালের কলকাতায় রাস্তায় তেলের আলো থাকত। তারপর গ্যাসের আলো ও বৈদ্যুতিক আলো আসে। কিছু সময় ধরে কলকাতার রাস্তায় গ্যাসের আলো থাকবে না বৈদ্যুতিক আলো থাকবে তা নিয়ে মতবিরোধ ছিল। ১৯১৪ সালে কর্পোরেশন স্ট্রিট ও চৌরঙ্গী রোডে ১,০০০ ক্যান্ডেল পাওয়ারের কেইথ ল্যাম্প লাগানো হয়। ক্যালকাটা উলেকট্রিক সাপ্লাই কর্পোরেশন তখন নিজেদের খরচে বৈদ্যুতিক আলোর সুফল সম্পর্কে লোককে অবহিত করত।

জানবাজার এখন কলকাতা পুলিশের নিউ মার্কেট থানার অন্তর্গত। থানাটিও জানবাজার এলাকাতেই অবস্থিত।

ভূগোল
ইতিহাস
পরিবহণ
রানি রাসমণির বাসভবন